
46                                       DR.31.07.2017                                                                      

 
■1540 

So, saya minta pandangan adakah kerajaan harus membela rakyat Malaysia, 
petani Malaysia atau bela Monsanto? Adakah kita mesti memberi sokongan kepada FTA-
FTA ini yang tidak membawa kebaikan kepada petani kita?  Minta pandangan.   

Dr. Izani bin Husin [Pengkalan Chepa]:  Terima kasih Yang Berhormat Klang.  
Seperti mana pepatah “Yang kaya makin kaya, yang miskin papa kedana”.  Itulah bahasa 
jawapan yang mudah.  Maknanya kalau kita tengok daripada firma gergasi yang 
menyediakan bahan tadi, kita melihat bahawa daripada benih, racun, barangkali baja 
semuanya di kontrol.  Yang kita tahu akan menyebabkan tekanan kepada petani-petani 
makin meruncing.  Itu satu fakta yang kita tidak boleh nafikan.  So, daripada ini saya 
bersetuju dengan Yang Berhormat Klang bahawa kerajaan perlu melihat semula perkara 
ini supaya petani-petani kita mendapat manfaat.  Walaupun kita tahu justifikasinya boleh 
jadi kerana benih semusim ini boleh mendatangkan hasil yang banyak. 

Namun demikian, perkara ini seharusnya dikaji balik sama ada dengan benih 
yang semusim ini, dari sudut hasil dengan kos, adakah ia seimbang.  Jadi saya 
merasakan bahawa ini suatu monopoli, suatu benda yang tidak adil kepada rakyat dan 
saya berterima kasih kepada Yang Berhormat Klang dan masukkan hujahnya ke dalam 
ucapan saya.  Saya rasa setakat itu sahaja, Tuan Yang di-Pertua.  Terima kasih.   

Tuan Yang di-Pertua:  Terima kasih.  Yang Berhormat Bandar Kuching.  
Selepas Yang Berhormat Bandar Kuching, Yang Berhormat Sekijang.  Selepas itu Yang 
Berhormat yang ini.  Kalau tidak ada lagi yang berhujah, Yang Berhormat Menteri sedia 
menjawab.   

 

3.41 ptg. 

Tuan Chong Chieng Jen [Bandar Kuching]: Terima kasih Tuan Yang di-
Pertua kerana memberi peluang kepada saya untuk berbahas dalam Rang Undang-
undang Akses kepada Sumber Biologi dan Perkongsian Faedah 2017.   

Tuan Yang di-Pertua, saya menganggap dan melihat pembentangan rang 
undang-undang ini sebagai satu cara hakisan kepada kuasa negeri.  Walaupun tertakluk 
dalam seksyen 1(3) bahawa akta ini mula berkuat kuasa di negeri Sabah dan Sarawak, 
tarikh yang ditetapkan oleh Menteri setelah berunding dengan pihak berkuasa negeri 
melalui pemberitahuan dalam warta.  Akan tetapi ini menunjukkan satu tujuan yang jelas 
bahawa rang undang-undang ini sekiranya diluluskan, ia akan pada satu masa yang 
depan, lambat laun akan diaplikasikan dan dikuatkuasakan di Sarawak dan juga di negeri 
Sabah sedangkan di Sarawak ada Sarawak Biodiversity Centre Ordinance yang 
mengurus dan mentadbir tentang sumber biologi di Sarawak.   

Jikalau rang undang-undang ini pada masa kelak diaplikasikan, dikuatkuasakan 
di Sarawak, maka ada dua set undang-undang yang akan digunakan atau 
dikuatkuasakan di negeri Sarawak.  Ini akan menimbulkan kekeliruan dalam bidang 
tersebut.  Apa yang telah disebutkan dalam akta ini iaitu ia akan dikuatkuasakan setelah 
berunding dengan pihak berkuasa negeri. Saya ada keraguan bahawa pihak berkuasa 
negeri, adakah ia bererti Kabinet Negeri Sarawak atau Dewan Undangan Negeri 
Sarawak kerana ini merupakan satu kuasa yang di bawah Perlembagaan Persekutuan.  
Sepanjang masa ini, bidang berkenaan pengurusan sumber biologi ini dalam 
Perlembagaan Persekutuan kita adalah di bawah bidang kuasa negeri.   

Oleh kerana ia merupakan satu conflict of law.  Jurisdiction di antara negeri dan 
Persekutuan yang tertakluk dalam Perlembagaan.  Oleh itu saya rasa kalau Kerajaan 
Persekutuan ingin menguatkuasakan undang-undang ini di Sarawak, perlulah satu 
sidang Dewan Undangan Negeri diadakan di masa kelak untuk meluluskan dan bukan 
sahaja Cabinet decision. Tidak mencukupi.  

Saya juga ingin meluahkan satu kekesalan saya ke atas Menteri yang membuat 
pembentangan rang undang-undang ini.  Kebelakangan, dalam masa dua tahun ini, kita 
telah dengar suara yang lantang dan kuat yang diluahkan oleh Barisan Nasional Sarawak 
bahawa kita hendak autonomi di beberapa bidang kuasa.  Sekarang, seorang Menteri 
dari Sarawak yang membentangkan satu akta yang bertujuan pada masa kelak untuk 
menghakis kuasa autonomi Sarawak.  Saya rasa ini tidak berapa seronok. Yang 
Berhormat Menteri, lebih baiklah kita meminda hari ini, meminda seksyen 13 di Rang 
Undang-undang Akses kepada Sumber Biologi dan Perkongsian Faedah supaya 
dimasukkan dalam rang undang-undang ini, akta ini tidak akan dikuatkuasakan di negeri 
Sarawak.  Saya tidak tahu negeri Sabah mahu... 



#1540 So, saya minta pandangan adakah kerajaan harus membela rakyat Malaysia, petani Malaysia atau bela Monsanto? Adakah kita mesti memberi sokongan kepada FTA- FTA ini yang tidak membawa kebaikan kepada petani kita? Minta pandangan. Dr. Izani bin Husin [Pengkalan Chepa]: Terima kasih Yang Berhormat Klang. Seperti mana pepatah "Yang kaya makin kaya, yang miskin papa kedana". Itulah bahasa jawapan yang mudah. Maknanya kalau kita tengok daripada firma gergasi yang menyediakan bahan tadi, kita melihat bahawa daripada benih, racun, barangkali baja semuanya di kontrol. Yang kita tahu akan menyebabkan tekanan kepada petani-petani makin meruncing. Itu satu fakta yang kita tidak boleh nafikan. So, daripada ini saya bersetuju dengan Yang Berhormat Klang bahawa kerajaan perlu melihat semula perkara ini supaya petani-petani kita mendapat manfaat. Walaupun kita tahu justifikasinya boleh jadi kerana benih semusim ini boleh mendatangkan hasil yang banyak. Namun demikian, perkara ini seharusnya dikaji balik sama ada dengan benih yang semusim ini, dari sudut hasil dengan kos, adakah ia seimbang. Jadi saya merasakan bahawa ini suatu monopoli, suatu benda yang tidak adil kepada rakyat dan saya berterima kasih kepada Yang Berhormat Klang dan masukkan hujahnya ke dalam ucapan saya. Saya rasa setakat itu sahaja, Tuan Yang di-Pertua. Terima kasih. Tuan Yang di-Pertua: Terima kasih. Yang Berhormat Bandar Kuching. Selepas Yang Berhormat Bandar Kuching, Yang Berhormat Sekijang. Selepas itu Yang Berhormat yang ini. Kalau tidak ada lagi yang berhujah, Yang Berhormat Menteri sedia menjawab. 3.41 ptg. Tuan Chong Chieng Jen [Bandar Kuching]: Terima kasih Tuan Yang di- Pertua kerana memberi peluang kepada saya untuk berbahas dalam Rang Undang- undang Akses kepada Sumber Biologi dan Perkongsian Faedah 2017. Tuan Yang di-Pertua, saya menganggap dan melihat pembentangan rang undang-undang ini sebagai satu cara hakisan kepada kuasa negeri. Walaupun tertakluk dalam seksyen 1(3) bahawa akta ini mula berkuat kuasa di negeri Sabah dan Sarawak, tarikh yang ditetapkan oleh Menteri setelah berunding dengan pihak berkuasa negeri melalui pemberitahuan dalam warta. Akan tetapi ini menunjukkan satu tujuan yang jelas bahawa rang undang-undang ini sekiranya diluluskan, ia akan pada satu masa yang depan, lambat laun akan diaplikasikan dan dikuatkuasakan di Sarawak dan juga di negeri Sabah sedangkan di Sarawak ada Sarawak Biodiversity Centre Ordinance yang mengurus dan mentadbir tentang sumber biologi di Sarawak. Jikalau rang undang-undang ini pada masa kelak diaplikasikan, dikuatkuasakan di Sarawak, maka ada dua set undang-undang yang akan digunakan atau dikuatkuasakan di negeri Sarawak. Ini akan menimbulkan kekeliruan dalam bidang tersebut. Apa yang telah disebutkan dalam akta ini iaitu ia akan dikuatkuasakan setelah berunding dengan pihak berkuasa negeri. Saya ada keraguan bahawa pihak berkuasa negeri, adakah ia bererti Kabinet Negeri Sarawak atau Dewan Undangan Negeri Sarawak kerana ini merupakan satu kuasa yang di bawah Perlembagaan Persekutuan. Sepanjang masa ini, bidang berkenaan pengurusan sumber biologi ini dalam Perlembagaan Persekutuan kita adalah di bawah bidang kuasa negeri. Oleh kerana ia merupakan satu conflict of law. Jurisdiction di antara negeri dan Persekutuan yang tertakluk dalam Perlembagaan. Oleh itu saya rasa kalau Kerajaan Persekutuan ingin menguatkuasakan undang-undang ini di Sarawak, perlulah satu sidang Dewan Undangan Negeri diadakan di masa kelak untuk meluluskan dan bukan sahaja Cabinet decision. Tidak mencukupi. Saya juga ingin meluahkan satu kekesalan saya ke atas Menteri yang membuat pembentangan rang undang-undang ini. Kebelakangan, dalam masa dua tahun ini, kita telah dengar suara yang lantang dan kuat yang diluahkan oleh Barisan Nasional Sarawak bahawa kita hendak autonomi di beberapa bidang kuasa. Sekarang, seorang Menteri dari Sarawak yang membentangkan satu akta yang bertujuan pada masa kelak untuk menghakis kuasa autonomi Sarawak. Saya rasa ini tidak berapa seronok. Yang Berhormat Menteri, lebih baiklah kita meminda hari ini, meminda seksyen 13 di Rang Undang-undang Akses kepada Sumber Biologi dan Perkongsian Faedah supaya dimasukkan dalam rang undang-undang ini, akta ini tidak akan dikuatkuasakan di negeri Sarawak. Saya tidak tahu negeri Sabah mahu...